Savorgnan

I Savorgnan (cetant ancje Savorgnani o Savorgnano) e son stas une famee une vore impuartânt in Friûl.

Storichementri ascrite al patriziât vignesiân.

Blason = D'argento, allo scaglione di nero (Ancje steme de citat di Udin)
 Storie 
Che dai Savorgnan a je stade une antighe famee di origjin furlane, le tradizion jù volês oriunts di Aquilee o forsit dissendents di un membri de famee Ciprionieri, al seguit di Gisulfo I dal Friûl, nevôt dal re Alboìn dai Langobarts, durant le calade di chests ultims in Italie.

Dopo le vitorie di Carlo Magno sui Langobarts, il gnûf imperadôr al varês istituît il Parlament dal Friûl (777), in jenfri al cuâl le cjasade dai Savorgnans si fos metude in mostre come parone dal cjistiel di Savorgnano (Paulêt), otignînt in cheste maniere di Carlo Magno e dai soi vicjars (i Patriarcjis di Aquilee) diviersis jurisdizions, baroniis, feuts e, fin tramâi, al nobil Federico Savorgnan, "Vice Domino dal Friûl" e marchês de Istrie, di otignî al titul di "cont palatin" da l'Imperadôr Carlo IV .

Tal 1385, le famee e ven cjapâde sù dal patriziât vignesiân in te persone dal dit parsore cont Federico, e dûcs i lôr titui e vegnin di conseguence ricognossûts dal "Consei dei Pregadi" (al Senat di Vignesie). Tal 1797, an de colade de "Serenissime", i Savorgnan e vegnîn fûr ancjemò tes cjasadis avents dirit di vôt tal Maiôr Consei.

Al steme di famee al è, di fat, ancjemò vuê chel de citat di Udin.

Le famee si è dividude tal timp in diviersis ramaçis:

i Savorgnan de Bandiere;
i Savorgnan dal Scaion;
i Savorgnan dal Tor;
i Savorgnan dal Mont Cergneu;
i Savorgnan di Bracà;
i Savorgnan di Osôf.

 Savorgnan di Bracà 

 Bracà-Brazzacco Savorgnan Cergneu 
Al sorenon di chest ramaç al ven di une serie di comprîs e ereditâs: vût in ereditât il cjistiel di Cergneù cun relatîf titul, e comprât al titul di Bracà, si clamarân Bracà-Brazzacco Savorgnan Cergneu, e fossin confermâs nobii cun Sovrane Soluzion dal 24 Novembar 1820 e confermâs tal ranc comitâl al 24 mai 1825

Savorgnan dal Tor
E an pui strete parentele cul ramaç sore scrit dei Cergneu. In plui ai titui appartenens ale famee, chist ramaç si ornâve dal titul di patrizi Venit. Tal 1623, lôr e vignarân a vê il titul di marchês da l'imperadôr Ferdinant II, in virtût dal jutori puartât a Massimilian I dilunc le vuere d'Italie. Vignaran a sparî intor mieç dal secul XIX, e lôr erês saran i Cergneu. 
L'ultin esponent di cheste linie dinastiche e fos Lisebete Mariane Catine Grimani, vedue di Mario di Zuân Savorgnan dal Tor, cun lui si ere maridade al 22 fevrâr 1778. Al guvier imperial austriac i ricognôs al ranc nobiliar cun Sovrane Soluzion dal 1º Dicembar 1817, a pat che si mantignîs in stat veduvîl.

Savorgnan di Osôf
Vie pe prime metât dal Votcent, chest ramaç al jentre in posês dai bens ereditâs dai parints dal ramaç dal Tor. Ancje cheste linie dinastiche e fâs part dal cuarp patrizi de citat lagunâr, titul fin tramai pierdût tal timp, e dal 1658 ven iscrite al Ordin nobil de citat di Udin. Lôr si ornavin de insegnis di conts palatins, diretementri ereditade dal propri antenât Federico, marchês de Istrie. E saran siôrs dal feut di Osôf. In te prime metât dal secul XIX, al cont Girolamo Carlo Marco, fì di Jacum di Ettore e de N.D. Benedetta Giustinian, vint incjamarât le ereditât dai del Tor, al rivendiche ancje al titul marchionâl concedût tal Sîscent a chests ultins dai imperadôrs. I Osôfs e otignîn le conferme de avite nobiltât dal Imperi di Austrie cun le Sovrane Soluzion dal 15 mai 1825.

 Membris illustris 
Giulio Savorgnan (1510 - 1595), inzegnîr militar, al fas vignì su le fortificazions di Candia e Nicosia e la cittadine di Palme
Antoni Savorgnan nobil c'al stiçe la ribelion dai contadins cuintri i nobii filoimperiâi (amiis da l'imperi d'Austrie) tai fats de famose Joibe grasse dal 1511.
Germanico Savorgnan (1554 - 1597), architet militar, al fas la citat fortificade di Casale Monferrato
Pieri Savorgnan di Bracà (1852 - 1905), esplorador talian naturalizât franzès; al fonde tal 1880 le citat di Brazzaville ancjemò vuê capital de Repubbliche del Congo. A lui al è titulât al areopuart dal Friûl-Vignesie Julie di Roncjis di Monfalcon.
Enzo Savorgnan di Bracà (1910 - 1945), militar e politic talian.
Volcherio Savorgnan D'Osôf (1925 - 1944), partigjian muart tal disperât tentatîf di fermâ le vignude indenant nazi-fassiste in Val Varaita (CN), Medaie di arint al valôr militar ale memorie.

 Citâts/Lûcs 
For Disore
For Disot
Palme
Flambri
Udin
Bracà
Osôf
Vignesie
Paulêt

 Cjale ancje 

 Seorgnan